《过访云溪诸昆玉》
明代·屈士燝

十年湖海巳蹉跎，百里乡园始一过。先代衣冠遗泽在，同时生聚乱离多。

舟行树里围烟渚，水到门前绕薜萝。尚有诸君当朋好，买邻真欲结云窝。

作者简介：屈士燝，字贲士，一字白园。番禺人。士煌兄。明唐王隆武元年（一六四五）举人，任永历朝礼部员外郎。入清隐居不出。著有《食薇草》。清道光《广东通志》卷二八五有传。